pythainlp/thai_wikipedia_clean_20230101 huggingface dataset:
วัดพระธาตุจอมแจ้ง ตั้งอยู่ที่ ตำบลแม่สรวย อำเภอแม่สรวย จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
วัดพระธาตุจอมแจ้งเป็นวัดเก่าแก่มาแต่โบราณ ตามตำนานกล่าวว่า มีพระมหาเถระเจ้ารูปหนึ่งได้เดินทางจาริกเทศนาสั่งสอนพุทธศาสนิกชน เพื่อเป็นการประกาศพุทธศาสนามาจนถึงสถานที่แห่งนี้จนถึงรุ่งแจ้งสว่างพอดี เมื่อปี พ.ศ. 2001 จึงได้ขอวานตาแก่คนหนึ่งที่ปฏิบัติธรรม เฝ้ารักษาพระธาตุแห่งนี้ให้ไปตักน้ำที่แม่น้ำซ่วยขึ้นมาล้างหน้า และได้พักอยู่ที่นี่ 7 วัน ก่อนที่จะเดินทางต่อไปได้มอบพระบรมสารีริกธาตุให้ตาแก่คนนั้น นำไปบรรจุลงในพระธาตุจนเป็นที่สำเร็จลุล่วงแล้วจึงเดินทางจาริกต่อไป และยังได้ทำนายไว้ว่าสมัยต่อไปข้างหน้านี้ ชาวบ้านจะเรียกสถานที่แห่งนี้ว่า “พระธาตุจอมแจ้ง” ส่วนแม่น้ำซ่วยนั้น ชาวบ้านจะเรียกเปลี่ยนไปว่า “แม่น้ำสรวย” ต่อมาในปี พ.ศ. 2482 หลวงพ่ออดุลสีหวัตต์ (สิงห์คำ) ได้มาดำรงตำแหน่งเจ้าคณะตำบลแม่สรวย และเป็นเจ้าอาวาสวัดพระธาตุจอมแจ้ง ได้เทศนาอบรมประชาชนให้มีความเชื่อถือเลื่อมใสในองค์พระธาตุแน่นแฟ้นขึ้นจนประชาชนในเขตอำเภอแม่สรวยได้จัดงานบุญประเพณีทุกๆ วันเพ็ญขึ้น 15 ค่ำ เดือน 8 และได้แนะนำชักชวนศรัทธาญาติโยมให้ช่วยกันบูรณปฏิสังขรณ์ สิ่งปลูกสร้างภายในวัดเพิ่มขึ้นและยังเป็นที่ประดิษฐานของหลวงพ่อทองทิพย์ซึ่งเป็นพระพุทธรูปเก่าแก่ และเชื่อกันว่ามีความศักดิ์สิทธิ์
ความเชื่อ ในการไหว้ พระธาตุดอยจอมแจ้ง เชื่อกันว่า ถ้าได้กราบไหว้และตั้งจิตอธิฐานท่านจะประสบความสำเร็จและรู้แจ้งเห็นจริง
คำบูชาพระธาตุจอมแจ้ง.
อิมัสมิง อะรุนุธคะมะเน ประภัตตะเคทิตัง ธาตุ เจติยัง อะหังวันทามิ สะระสา อะหังวันทามิ สัพพะทา
Felis temminckii
Felis temmincki
สถานีเมโทรเซ็นเตอร์
สถานีเมโทรเซ็นเตอร์ เป็นสถานีรถไฟใต้ดินในกรุงวอชิงตัน ดี.ซี. บนเส้นทางของรถไฟใต้ดินวอชิงตัน เปิดให้บริการวันที่ 27 มีนาคม ค.ศ. 1976 เป็นสถานที่มีความสำคัญเนื่องจากเป็นจุดเปลี่ยนเส้นทางระหว่าง และ โดยแบ่งชานชาลาเป็น "สายสีแดง" และ "สายสีน้ำเงิน-ส้ม" ในอนาคตอาจเชื่อมต่อกับ
สนามบินกำแพงแสน
สนามบินกำแพงแสน หรือ ท่าอากาศยานกำแพงแสน  ตั้งอยู่ที่ ตำบลกระตีบ อำเภอกำแพงแสน จังหวัดนครปฐม ภายในพื้นที่ของ โรงเรียนการบิน กองบัญชาการยุทธทางอากาศ อยู่ห่างจากกรุงเทพมหานครประมาณ 100 กิโลเมตร เป็นสนามบินที่ใช้เพื่อฝึกการบิน สำหรับนักเรียนโรงเรียนการบิน กองทัพอากาศ ซึ่งภายในบริเวณพื้นที่โดยรอบ ได้พัฒนาเป็นแหล่งท่องเที่ยว และ มีกิจกรรมหลากหลาย ได้แก่ การชมการฝึกบิน การทดลองบินในเครื่องช่วยฝึกการบิน หรือ Simulator มีสนามกอล์ฟขนาดมาตรฐาน 18 หลุม สวนน้ำธรรมชาติสามารถนั่งพักผ่อน มีสนามบินเล็ก สำหรับเครื่องบินบังคับวิทยุ มีบริการที่พักและอาหารอีกด้วย
ในปีพุทธศักราช 2512 กองทัพอากาศสหรัฐได้ขอใช้สนามบินที่จังหวัดนครราชสีมา เป็นกองบินทางยุทธวิธี ทำให้การจราจรทางอากาศของ สนามบินที่จังหวัดนครราชสีมา เกิดความคับคั่งเป็นอย่างมาก
รัฐบาลสหรัฐอเมริกาจึงได้อนุมัติ งบประมาณเพื่อใช้สร้างโรงเรียนการบิน และ สนามบิน ให้กองทัพอากาศไทย ที่ อำเภอกำแพงแสน จังหวัดนครปฐม ทดแทนการขอใช้สนามบินที่จังหวัดนครราชสีมา
ปัจจุบันสนามบินกำแพงแสน ตั้งอยู่ที่ ตำบลกระตีบ อำเภอกำแพงแสน จังหวัดนครปฐม มีทางวิ่งยาว 9,000 ฟุต กว้าง 150 ฟุต หรือ 2,790 เมตร และกว้าง 46.5 เมตร สามารถรับ
น้ำหนักเครื่องบินได้ 100,000 ปอนด์ หรือ 45,000 กิโลกรัม
รถไฟใต้ดินวอชิงตัน สายสีแดง
รถไฟใต้ดินวอชิงตัน สายสีแดง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี ในเขต Montgomery, Maryland และ Columbia เป็นเส้นทางที่มีจำนวนผู้โดยสารมากที่สุด มีแนวเส้นทางคล้ายตัวยู (U)
The following stations are along the line, from northwest to northeast.
เมืองจันทบุรี (ลาว)
จันทบุรี เป็นอำเภอ ("เมือง") เมืองเอกที่ตั้งศูนย์ราชการของนครหลวงเวียงจันทน์ นครหลวงในตอนกลางของประเทศลาว
เมื่องจันทบุรี มีการปกครองจำนวน 37 หมู่บ้าน ดังนี้
สนามบินโพธาราม
สนามบินโพธาราม หรือ ท่าอากาศยานโพธาราม  ตั้งอยู่ที่ ตำบลธรรมเสน อำเภอโพธาราม จังหวัดราชบุรี ใช้เป็นสนามบินสำหรับการฝึกบินของเอกชน และมีครื่องบินขนาดเล็กขึ้นลงประจำ มีความยาวของทางวิ่งอยู่ที่ 4,921 ฟุต หรือ 1,500 เมตร และมีความกว้างของทางวิ่งอยู่ที่ 98 ฟุต หรือ 30 เมตร โดยมีอาคารหอควบคุม 1 หลัง และโรงจอดอากาศยาน 1 หลัง
สนามบินโพธาราม จัดสร้างและดำเนินงานโดย บริษัท ไทยแอโรสเปซ เซอร์วิส จำกัด โดยก่อสร้างประมาณ พ.ศ. 2538 เพื่อเป็นสนามบินใช้ในการฝึกบิน ของเอกชน โดยตั้งอยู่ที่ ตำบลธรรมเสน อำเภอโพธาราม จังหวัดราชบุรี
สนามบินบางพระ
สนามบินบางพระ  ตั้งอยู่ที่ ต.บางพระ อ.ศรีราชา จ.ชลบุรี ประมาณ 3 กิโลเมตร ทางทิศตะวันออกของตัวตำบลบางพระ ตัวสนามบินตั้งอยู่ในเขตของ มหาวิทยาลัยเทคโนโลยีราชมงคลตะวันออก วิทยาเขตบางพระ ใช้เวลาขับรถประมาณ 1:30 ชั่วโมง จากกรุงเทพ หรือ 30 นาที จากเมืองพัทยา
สนามบินบางพระ ตั้งอยู่ที่ ต.บางพระ อ.ศรีราชา จ.ชลบุรี มีทางวิ่งยาว 924 เมตร และกว้าง 15 เมตร สามารถรับ
น้ำหนักเครื่องบินได้ 5,700 กิโลกรัม
รถไฟใต้ดินวอชิงตัน สายสีน้ำเงิน
รถไฟใต้ดินวอชิงตัน สายสีน้ำเงิน เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี จาก สถานีแฟรนโกเนีย-สปริงฟีลด์ ไปยัง สถานีลาร์โกทาวน์เซ็นเตอร์ โดยมี 13 สถานี เชื่อมต่อกับ และมีบางส่วนเชื่อมต่อกับ โดยมีเพียง 8 สถานีเท่านั้น ที่มีเพียงสายสีน้ำเงินสายเดียว และเส้นทางนี้เชื่อมต่อกับท่าอากาศยานแห่งชาติวอชิงตัน โรนัลด์ เรแกน
หมายเหตุ: * หมายถึง เป็นเส้นทางโครงการ
เมืองศรีโคตรบอง
ศรีโคตรบอง เป็นอำเภอ ("เมือง") ของนครหลวงเวียงจันทน์ นครหลวงในตอนกลางของประเทศลาว
มาดามดัน
มาดามดัน เป็นละครแนวโรแมนติก-คอมเมดี้ ของบริษัท บรอดคาซท์ ไทย เทเลวิชั่น จำกัด บทประพันธ์โดย พงศกร บทโทรทัศน์โดย ณัชภีม กำกับการแสดงโดย โชติรัตน์ รักเริ่มวงษ์, ภวัต พนังคศิริ อำนวยการผลิตโดย อรุโณชา ภาณุพันธุ์ นำแสดงโดย มาริโอ้ เมาเร่อ แสดงเป็น เน็กซ์ , เฌอมาลย์ บุญยศักดิ์ แสดงเป็น มาดามพุชชี่ / พัฒศรี มาดามดันออกอากาศทุกคืนวันจันทร์-อังคาร เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันอังคารที่ 26 พฤศจิกายน พ.ศ. 2556 - วันอังคารที่ 7 มกราคม พ.ศ. 2557
อาณานิคมเอเดน
อาณานิคมเอเดน (; , ) เป็นดินแดนอาณานิคมของสหราชอาณาจักร ตั้งแต่ ค.ศ. 1937 ถึง ค.ศ. 1963. เป็นเมืองสำคัญทางยุทธศาสตร์ โดยมีท่าเรือของเอเดน (ขนาดพื้นที่)
นิวส์ทูเดย์
นิวส์ทูเดย์  เป็นหนังสือพิมพ์ท้องถิ่นรายวัน บริการรับ ลงประกาศโฆษณาเชิญประชุมผู้ถือหุ้นสามัญประจำปี ประกาศหนังสือพิมพ์ท้องถิ่น เพิ่มทุน ลดทุน ควบบริษัท เปลี่ยนชื่อบริษัท ย้ายสำนักงานที่ตั้ง วัตถุประสงค์ ข้อบังคับบริษัท กรรมการเข้า-ออก เปลี่ยนแปลงอำนาจกรรมการ เลิกบริษัท ชำระบัญชี เปลี่ยนแปลงห้างหุ้นส่วนเป็นบริษัท จ่ายเงินปันผล งบดุลบริษัทเงินทุนหลักทรัพย์ บริษัทประกันภัย บริษัทจำกัด(มหาชน) ไถ่ถอนจำนอง ประกาศขายทอดตลาดหุ้นของลูกหนี้ และ ลงประกาศโฆษณาเชิญประชุมสามัญประจำปี
พระแม่มารีปางกรุณา
พระแม่มารีปางกรุณา (เปียโร เดลลา ฟรานเชสกา)
รถไฟใต้ดินวอชิงตัน สายสีส้ม
รถไฟใต้ดินวอชิงตัน สายสีส้ม เป็นเส้นทางรถไฟฟ้าในกรุงวอชิงตัน ดี.ซี. วิ่งจาก สถานีเวียนนา ไปยังสถานี สถานีนิวคาโรลตัน โดยครึ่งหนึ่งของเส้นทาง เชื่อมต่อกับ เปิดให้บริการวันที่ 20 พฤศจิกายน ค.ศ. 1978 มีรถไฟฟ้า 30 ขบวน (8 คันต่อขบวน 9 ขบวน และ 6 คันต่อขบวน 21 ขบวน รวมทั้งหมด 198 คัน)
สาวน้อยในตะเกียงแก้ว ภาค 2
สาวน้อยในตะเกียงแก้ว 2 ตอน...แม่มดน้อยตัวป่วน เป็นละครโทรทัศน์ไทยจากบทประพันธ์ของ โสภี พรรณราย ถูกสร้างครั้งแรก ปี พ.ศ. 2547 เขียนบทโทรทัศน์โดย ภาวิต กำกับการแสดงโดย จรูญ ธรรมศิลป์ นำแสดงโดย ตะวัน จารุจินดา, ไปรยา สวนดอกไม้, ดวงดาว จารุจินดา, สุภาภรณ์ คำนวณศิลป์, อุษามณี ไวทยานนท์, วีระชัยศรีวณิก วรรณึกกุล , ปฏิญญา วิโรจน์แสงประทีป ออกอากาศทางสถานีโทรทัศน์สีกองทัพบกช่อง 7
เป็นภาคต่อของสาวน้อยในตะเกียงแก้ว (ออกอากาศในปี 2545) หลังจากที่ประสบความสำเร็จจากละครเรื่องนี้ ทางช่อง 7 ยังได้ทำภาดต่อ คือ สาวน้อยในตะเกียงแก้ว ภาค 2 ตอน แม่มดน้อยตัวป่วน (ออกอากาศในปี 2547) สาวน้อยในตะเกียงแก้ว ภาค 3 ตอน อสูรน้อยในตะเกียงแก้ว (ออกอากาศในปี 2555) และ สาวน้อยในตะเกียงแก้ว ภาค 4 ตอน พ่อมดเจ้าเสน่ห์ (ออกอากาศในปี 2561)
สีสันของละคร เป็นละครแนวโรแมนติก แฟนตาซี สามารถจินตนาการไปกับตัวละครนั้นๆได้ เรื่องนี้เกี่ยวกับแม่มด คือ ฮันนี่ รับบทโดย ไปรยา สวนดอกไม้ และมีแมวและเสือพูดได้ คือ ชิกเก้น (ผู้ให้เสียงพากย์: วิชญะ จารุจินดา) และ ไทเกอร์ (ผู้ให้เสียงพากย์ : ธนศักดิ์ อุ่นอ่อน) เพื่อสร้างสีสัน ให้กับผู้ที่ได้ชมละครโทรทัศน์เรื่องนี้ ละครเรื่องนี้จึงตรึงตาผู้ชม ไม่วากระทั่งเด็กและผู้ใหญ่ ทำให้เรื่องนี้ถูกสร้างมาแล้วด้วยกันถึง 3 ภาค(นับตั้งแต่ภาคแรกถึงปัจจุบัน) และจะเปลี่ยนตัวนักแสดงไปเรื่อยๆ แต่มีนักแสดง 1 คนที่ไม่เปลี่ยนแปลงก็คือ แม่มดทาฮิร่า รับบทโดย ดวงดาว จารุจินดา
วัดสัมพันธวงศ์
วอลเลย์บอลหญิงเฟแนร์บาห์แช
วอลเลย์บอลหญิงเฟแนร์บาห์แช  เป็นสโมสรวอลเลย์บอลหญิงของเฟแนร์บาห์แชสปอร์คูลือบือ ซึ่งเป็นสโมสรกีฬาที่สำคัญในอิสตันบูล ประเทศตุรกี ทีมนี้เล่นในแมตช์ของพวกเขาที่หอกีฬาโบร์ฮาน เฟเลค เฟแนร์บาห์แชชนะการแข่งขันวอลเลย์บอลสโมสรหญิงชิงแชมป์โลก 2010 รวมถึงชนะการแข่งขันซีอีวีแชมเปียส์ลีกใน ค.ศ. 2012
สโมสรวอลเลย์บอลหญิงของเฟแนร์บาห์แชได้รับการก่อตั้งขึ้นใน ค.ศ. 1928 โดยซาบีฮา รูฟัท งือไรย์มาน ผู้ซึ่งเป็นหญิงสาวที่เล่นให้แก่ทีมวอลเลย์บอลชายของสโมสร และเป็นผู้ก่อตั้งหญิงคนแรกในประเทศตุรกี อย่างไรก็ตาม สาขานี้ได้ปิดลงเนื่องจากไม่มีคู่แข่งขันใน ค.ศ. 1954 และยุคใหม่ได้เริ่มขึ้นด้วยความช่วยเหลือจากโรงเรียนมัธยมยุวชนหญิงชามลีจา โดยเริ่มขึ้นใน ค.ศ. 1958 และเหล่าหญิงสาวชนะการแข่งขันของตุรกีถึงแปดรายการ ใน ค.ศ. 1977 สาขานี้ก็ได้ปิดลงอีกครั้งจนถึง ค.ศ. 1989 เนื่องด้วยอยู่ในช่วงขาดแคลนเงินทุน ใน ค.ศ. 1993 ทีมได้รับการเลื่อนตำแหน่งจากลีกสูงสุดของอิสตันบูล สู่ลีกรองของตุรกี และในปีต่อมา ทีมนี้ก็ได้เข้าแข่งขันในลีกสูงสุดของตุรกี อย่างไรก็ตาม ทีมนี้ได้รับการผลักไสสู่ลีกสองของตุรกีในฤดูกาล 1995-96
เฟแนร์บาห์แชกลับคืนสู่ลีกสูงสุดของตุรกีในฤดูกาล 2002-03 และได้ตำแหน่งรองชนะเลิศในฤดูกาล 2006-07 ทีมชุดใหญ่ได้เปลี่ยนชื่อมาเป็นเฟแนร์บาห์แชอากีบาเดม เนื่องจากสัญญาการให้การสนับสนุนจากอากีบาเดมเฮลธ์แคร์กรุ๊ปตั้งแต่ ค.ศ. 2007 ถึง 2011 ทีมนางฟ้าสีเหลืองนี้ได้ตำแหน่งรองชนะเลิศต่อจากทีมเอสซาชีบาแชสปอร์คูลือบือในฤดูกาล 2007-08 ด้วย ทีมนี้ยังชนะการแข่งรายการที่เก้าของตุรกีในประวัติศาสตร์ของทีมในฤดูกาล 2008-09 หลังจากชนะคู่แข่งอย่างเอสซาชีบาแชสปอร์คูลือบือ (ด้วยผลการแข่ง 3-2, 0-3, 3-1, 3-1) ซึ่งเป็นรายการแรกที่ชนะของลีกรูปแบบปัจจุบันที่เริ่มขึ้นในฤดูกาล 1984-85
ทีมวอลเลย์บอลหญิงเฟแนร์บาห์แชได้แสดงฝีมือในฤดูกาล 2009-10 ในฐานะทีมนางฟ้าสีเหลืองซึ่งจบรอบแรกของตุรกีลีกโดยไม่เป็นฝ่ายแพ้ใน 22 แมตช์ (สถิติอัตราส่วนที่ 66:2) และเข้าสู่รอบสี่ทีมสุดท้ายโดยไม่เป็นฝ่ายแพ้ต่อทีมใดในรอบแบ่งสายของการแข่งซีอีวีวีเมนส์แชมเปียนส์ลีก ฤดูกาล 2009–10 หลังจากนั้นก็เป็นฝ่ายชนะทีมแอร์เซกานของถิ่นเจ้าภาพในการแข่งขันที่น่าตื่นเต้นทั้งห้าเซต แต่แล้วก็มาเป็นฝ่ายแพ้ต่อทีมวอลเลย์แบร์กาโมของการแข่งขันห้าเซตในรอบชิงชนะเลิศ แม้ว่าทีมของพวกเธอจะเป็นฝ่ายชนะขึ้นมาในสองเซตก็ตาม ด้วยผลการแข่ง 22-25, 21-25, 25-22, 25-20, 9-15 สมาชิกทีมซึ่งได้แก่ อีคาเตรีนา กาโมวา ได้รับรางวัลทำคะแนนยอดเยี่ยม และนาตาชา ออสโมโครวิช ได้รับรางวัลเสิร์ฟยอดเยี่ยมจากการแข่งขันครั้งดังกล่าว
ดาราหลักของทีมวอลเลย์บอลหญิงเฟแนร์บาห์แช ได้ขึ้นมาอยู่ตำแหน่งบนสุดของโลกเมื่อวันที่ 20 ธันวาคม ค.ศ. 2010 ที่กรุงโดฮา ประเทศกาตาร์ หัลงจากเป็นฝ่ายชนะทีมตัวเต็งจากอเมริกาใต้อย่างโซลีส์โอซาสกูที่ 3-0 เซต (ด้วยผลการแข่ง 25-23, 25-22, 25-17) และกลายมาเป็นทีมแรกในรอบ 16 ปีที่ชนะการแข่งวอลเลย์บอลสโมสรหญิงชิงแชมป์โลก 2010 โดยสมาชิกทีมซึ่งได้แก่ คาตาซีนา สโควรอนสกา ได้รับรางวัลเอ็มวีพีและรางวัลทำคะแนนยอดเยี่ยม รวมถึงเอดา แอร์แดม ที่ได้รับรางวัลเสิร์ฟยอดเยี่ยม
ใน ค.ศ. 2011 เฟแนร์บาห์แชสปอร์คูลือบือได้จัดการแข่งแชมเปียนส์ลีกไฟนอลโฟร์ที่หอกีฬาโบร์ฮาน เฟเลค ณ อิสตันบูล อย่างไรก็ตาม ในรอบรองชนะเลิศ ทีมนางฟ้าสีเหลืองได้เป็นฝ่ายแพ้ต่อทีมวาคีฟบังค์บูเนสซีโกรทาทูร์กเทเลคอมของตุรกีในห้าเซตที่สะท้านหัวใจ (ด้วยผลการแข่ง 25-19, 21-25, 25-21, 19-25, 11-15) และสูญเสียโอกาสการเป็นทีมแรกในประวัติศาสตร์วอลเลย์บอลของตุรกีในการชนะรายการแชมเปียนส์ลีก ทีมนางฟ้าสีเหลืองได้อันดับสามหลังจากเป็นฝ่ายชนะทีมสกาโวลีนีเปซาโรในสี่เซต (ด้วยผลการแข่ง 14-25, 25-21, 25-21, 25-21) ซึ่งมาจากฝีมือของดาวเด่นจากท้องถิ่น ซึ่งได้แก่ เซดา โทคัตลิโอลู, แนซ อายเดเมียร์ และเอดา แอร์แดม
ใน ค.ศ. 2012 สโมสรนี้ได้ชนะการแข่งรายการซีอีวีวอลเลย์บอลแชมเปียนส์ลีกซึ่งจัดขึ้นที่เมืองบากูในวันที่ 24–25 มีนาคม ค.ศ. 2012 โดยเป็นฝ่ายชนะทีมแอร์เซกานจากประเทศฝรั่งเศสในรอบชิงชนะเลิศในสามเซตรวด (ด้วยผลการแข่ง 25-14, 25-22 และ 25-20) ซึ่งคิม ยอน-คยอง ได้รับรางวัลผู้เล่นทรงคุณค่ารวมถึงรางวัลทำคะแนนยอดเยี่ยม และแนซ อายเดเมียร์ ได้รับรางวัลมือเซตยอดเยี่ยม
"ข้อมูลสมาชิกทีม 2022-2023"
"ข้อมูลสมาชิกทีม 2021-2022"
"ข้อมูลสมาชิกทีม 2020-2021"
"ข้อมูลสมาชิกทีม 2019-2020"
"ข้อมูลสมาชิกทีม 2018-2019"
"ข้อมูลสมาชิกทีม 2017-2018"
"ข้อมูลสมาชิกทีม 2016-2017"
ความสำเร็จในระดับประเทศ.
"เกียรติยศแห่งฤดูกาล 2009-10
รายชื่อกัปตันทีมชุดใหญ่สมัยที่ผ่านมา
รายชื่อหัวหน้าผู้ฝึกสอนทีมชุดใหญ่สมัยที่ผ่านมา
รายการสนามเหย้าทีมชุดใหญ่ที่ได้ลงแข่งในสมัยที่ผ่านมา
1 เฉพาะการแข่งซีอีวีแชมเปียนส์ลีก
ผู้ให้การอุปถัมภ์และผลิตชุด.
1 สปอนเซอร์หลัก
2 สปอนเซอร์หลังเสื้อ
3 สปอนเซอร์ข้างเสื้อ
4 สปอนเซอร์กางเกง
5 สปอนเซอร์รองหน้าเสื้อ
สาวน้อยในตะเกียงแก้ว 2 ตอน แม่มดน้อยตัวป่วน
ที่หยุดรถไฟยมราช
สถานีศิริราช (รถไฟฟ้าสายสีส้ม)
สาวน้อยในตะเกียงแก้ว 2
รถไฟใต้ดินวอชิงตัน สายสีเหลือง
รถไฟใต้ดินวอชิงตัน สายสีเหลือง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 17 สถานี จาก สถานีฮันติงตัน ถึง สถานีฟอร์ตโทตเทน หรือสถานีกรีนเบลต์ในชั่วโมงเร่งด่วน รถไฟส่วนใหญ่จะเริ่มวิ่งที่ สถานีเมาต์เวอร์นันสแควร์ ในชั่วโมงเร่งด่วน
เชอรีน เดอะสตาร์
แฟลช (หนังสือการ์ตูน)
เดอะแฟลช หรือ แฟลช  เป็นชื่อของตัวละครซูเปอร์ฮีโรหลายตัวที่ปรากฏตัวในดีซีคอมิกส์ ตัวละครแฟลชตัวแรกสร้างสรรค์โดย การ์ดเนอร์ ฟ็อกซ์ (Gardner Fox) และ แฮร์รี แลมเพิร์ต (Harry Lampert) ปรากฏตัวครั้งแรกใน "Flash Comics" เล่มที่ 1 (มกราคม ค.ศ. 1940)
ตัวละครเดอะแฟลชทุกตัวมีพลังความเร็วสูง ได้รับพลังมาจากสิ่งที่เรียกว่า สปีดฟอร์ซ(Speed Force) ทำให้พวกเขาวิ่งได้เร็ว เคลื่อนไหวได้เร็ว คิดได้อย่างรวดเร็ว มีการตอบสนองที่เหนือมนุษย์ และดูเหมือนว่าจะไม่เป็นไปตามกฎฟิสิกส์ โดย ณ ปัจจุบันมีตัวละครที่ใช้ชื่อเดอะแฟลชอย่างน้อย 5 ตัวละคร ได้แก่ นักกีฬาระดับมหาวิทยาลัย เจย์ แกร์ริก (1940–1951, 1961–2011, 2017–ปัจจุบัน), นักนิติวิทยาศาสตร์ แบร์รี อัลเลน (1956–1985, 2008–ปัจจุบัน),หลานชายของแบร์รี วอลลี เวสต์ (1986–2011, 2016–present), หลานชาย(ลูกของลูก)ของแบร์รี อัลเลน บาร์ท อัลเลน (2006–2007) และสาวเชื้อสายจีนอเมริกัน เอเวอร์รี โฮ (2017–ปัจจุบัน)
Flash (comics)
กรีนแลนเทิร์น
กรีนแลนเทิร์น  เป็นชื่อของตัวละครซูเปอร์ฮีโร่หลายตัวที่ปรากฏในหนังสือการ์ตูนอเมริกัน ตีพิมพ์โดยดีซีคอมิกส์ พวกเขาต่อสู้กับความชั่วร้ายด้วยพลังจากแหวนที่ทำให้พวกเขามีพลังพิเศษหลากหลายรูปแบบ เป็นหนึ่งในซูเปอร์ฮีโร่ที่ประสบความสำเร็จอย่างมากของดีซีคอมิกส์ จนมีการนำมาทำเป็นซีรีส์โทรทัศน์ วิดีโอเกม แอนิเมชั่นและภาพยนตร์
ตัวละครตัวแรกที่ใช้ชื่อกรีนแลนเทิร์น คือ อลัน สกอตต์ ถูกสร้างขึ้นในปี 1940 ซึ่งเป็นช่วงที่ซูเปอร์ฮีโร่กำลังได้รับความนิยม อลัน สก็อตต์ มักจะต่อสู้อาชญากรทั่วไปใน มหานครนิวยอร์ก ด้วยพลังจากแหวนเวทมนตร์ของเขา หนังสือการ์ตูนของตัวละครนี้เลิกตีพิมพ์ในปี 1949 ซึ่งเป็นช่วงที่ความนิยมของซูเปอร์ฮีโร่ลดลง แต่ภายหลังก็ได้นำตัวละครนี้กลับมาใช้ใหม่ในจักรวาล Earth-2 ของดีซีคอมิกส์
ในปี 1959 ตัวละครกรีนแลนเทิร์นถูกเอามานำเสนอในรูปแบบใหม่ เป็นตัวละครซูเปอร์ฮีโร่อิงนวนิยายวิทยาศาสตร์ที่ชื่อว่า ฮาล จอร์แดน สมาชิกของหน่วยตำรวจอวกาศ กรีนแลนเทิร์นคอร์ป ที่เรียกตัวเองว่า กรีนแลนเทิร์น การนำเสนอในรูปแบบนี้กลายเป็นที่นิยมและถูกนำมาใช้ในจักรวาลหลักของดีซีคอมิกส์จนถึงปัจจุบัน
โกลเด้นเอจ (ค.ศ. 1938-1950).
มาร์ติน โนเดลล์ (Martin Nodell ;นามปากกาคือ มาร์ท เดลลอน) สร้างตัวละครฮีโร่สวมหน้ากากชุดเขียวแดงผ้าคลุมม่วง ผู้ได้รับพลังจากตะเกียงวิเศษสีเขียวแล้วตั้งชื่อว่า กรีนแลนเทิร์น ตัวละครนี้ปรากฏตัวครั้งแรกในหนังสือการ์ตูน "ออล-อเมริกัน คอมิกส์" เล่มที่ 16 (กรกฎาคม 1940) ที่ตีพิมพ์โดยสำนักพิมพ์ ออล-อเมริกัน 1 ใน 3 บริษัทที่รวมกันมาเป็นดีซีคอมิกส์
ชื่อจริงของกรีนแลนเทิร์น คือ อลัน สก็อตต์ วิศวกรรถไฟที่ค้นพบและได้รับพลังวิเศษมาจากตะเกียงเวทมนตร์หลังจากประสบอุบัติเหตุ ภายหลังเขาได้สร้างแหวนเวทมนตร์ขึ้นมา ซึ่งมันทำให้เขามีพลังหลากหลายรูปแบบ โดยข้อจำกัดของแหวนคือจะต้องมีการ"ชาร์จ"พลังงานทุกๆ 24 ชั่วโมง ด้วยการสัมผัสมันไปที่ตะเกียงเวทมนตร์สักระยะหนึ่ง นอกจากนี้พลังของแหวนอาจจะไม่ได้ส่งผลโดยตรงต่อวัตถุที่ทำจากไม้ อลัน สกอตต์ต่อสู้กับวายร้ายที่เป็นมนุษย์ธรรมดาซะส่วนใหญ่ แต่ก็มีบางส่วนที่ไม่ใช่คนธรรมดา เช่น แวนดัล ซาเวจที่เป็นอมตะ และ โซโลมอน กรันดี้ ที่เป็นผีดิบ โดยเรื่องราวส่วนใหญ่ของเขานั้นเกิดขึ้นในนิวยอร์ก
ในฐานะที่เป็นตัวละครที่ได้รับความนิยมในปี 1940 ทำให้กรีนแลนเทิร์นได้มีบทบาทสำคัญในหนังสืออื่นๆ เช่น ออล-อเมริกันและคอมิก คาวาลเคด ตลอดจนหนังสือกรีนแลนเทิร์นของตัวเอง นอกจากนี้เขายังปรากฏอยู่ในออล-อเมริกัน คอมิกส์ ในฐานะที่เป็นสมาชิกของทีมซูเปอร์ฮีโร่ จัสติส โซไซตี้ ออฟ อเมริกา อีกด้วย
หลังจากสงครามโลกครั้งที่สองความนิยมของซูเปอร์ฮีโร่ลดลง หนังสือการ์ตูนของกรีนแลนเทิร์นถูกยกเลิกไปใน "ออล สตาร์ คอมิกส์" เล่มที่ 57 (1951) เป็นการปรากฏตัวครั้งสุดท้ายในยุคโกลเด้น เอจ เมื่อฮีโร่กลับมาเป็นกระแสนิยมในทศวรรษต่อมา อลัน สก็อตต์ก็ถูกรื้อฟื้นขึ้นมาอีกครั้ง แต่ท้ายสุดตัวละครใหม่อย่างฮาล จอร์แดนซึ่งสร้างขึ้นเพื่อรับหน้าที่แทนก็ทำให้เขาถูกลดความสำคัญลง ตอนแรกเขาเป็นตัวละครรับเชิญที่ปรากฏอยู่ในหนังสือฮีโร่อื่นๆ แต่ในที่สุดก็มีบทบาทประจำในจัสติส โซไซตี้ เขาไม่เคยได้มีซีรีส์เป็นของตัวเองอีกเลย ระหว่างปี 1995และปี 2003 ดีซีคอมิกส์ได้เปลี่ยนชื่อของอลัน สก็อตต์เป็นซูเปอร์ฮีโร่ในชื่อ"เซนติเนล"เพื่อสร้างความแตกต่างของเขาใหม่และเป็นที่นิยมมากขึ้นในนิยายวิทยาศาสตร์กรีน แลนเทิร์น
ในปี 2011 ตัวละครอลัน สก็อตต์ได้รับการปรับปรุงใหม่ โดยเครื่องแต่งกายของเขาได้รับการออกแบบใหม่และที่มาของพลังก็เปลี่ยนไปเป็นพลังลี้ลับแห่งธรรมชาติ
ซิลเวอร์เอจ (ค.ศ. 1956-1970).
ในปี 1959 จูเลียส ชวาร์ตซ์ (Julius Schwartz) ได้สร้างตัวละครกรีนแลนเทิร์นเป็นพระเอกนิยายวิทยาศาสตร์ชื่อ ฮาล จอร์แดน ซึ่งมีพลังเหมือนกันกับ อลัน สก็อตต์ แต่ไม่มีความเกี่ยวข้องกัน โดยตัวละครนี้มีเครื่องแต่งกายแบบใหม่และถูกวางพล็อตให้ได้รับแหวนมาจากมนุษย์ต่างดาวที่กำลังจะตายแล้วกลายเป็นสมาชิกของหน่วยตำรวจอวกาศ กรีนแลนเทิร์นคอร์ป ซึ่งมีหน้าที่พิทักษ์จักรวาล
ฮาล จอร์แดนเป็นที่รู้จักกันใน โชว์เคส # 22 (เดือนกันยายนถึงเดือนตุลาคม 1959) กิล เคน และ ซิด กรีนเป็นทีมงานศิลปะที่โดดเด่นที่สุดที่ชื่อในช่วงปีที่ผ่านพร้อมกับนักเขียนจอห์น บรูม
คำปฏิญาณตนของกรีนแลนเทิร์น.
เหล่ากรีนแลนเทิร์นจะท่องคำปฏิญาณเมื่อชาร์จพลังแหวนของตนเอง แรกเริ่มเดิมทีคำปฏิญาณนี้ คือ
ซึ่งคำปฏิญาณดังกล่าวยังถูกใช้โดยแลนเทิร์นโทมาร์-เร ของเซคเตอร์ 2813 และหัวหน้าผู้ดูแลซาลาคอีกด้วย
ในช่วงกลางปี 1940 คำปฏิญาณนี้ได้ถูกแก้ไขและกลายเป็นคำปฏิญาณอันเป็นที่รู้จักในยุคของฮาล จอร์แดน
นางงามจักรวาล 2000
นางงามจักรวาล 2000  เป็นการจัดการประกวดนางงามจักรวาล ครั้งที่ 49 จัดขึ้นเมื่อวันที่ 12 พฤษภาคม พ.ศ. 2543 ณ. เมืองนิโคเซีย ประเทศไซปรัส เป็นครั้งแรกที่จัดการประกวดในตะวันออกกลางในปีนี้มีตัวแทนสาวงามเข้าร่วมประกวดทั้งหมด 79 ประเทศ โดยมี เอ็มพูเล่ เควลาโกเบ นางงามจักรวาลปี 1999 ได้มอบมงกุฏให้กับ ลาร่า ดัตตา สาวงามจากประเทศอินเดีย ครองตำแหน่งนางงามจักรวาลประจำปีนี้
ภาษาซาไฟติก
ภาษาซาไฟติก (Safaitic language; ) เป็นชื่อของภาษาอาระเบียเหนือโบราณที่เขียนด้วยอักษรเซมิติกใต้ ซึ่งจารึกเหล่านี้เขียนโดยชาวเบดูอินและชาวเซมิ-นอมาดิกที่อยูในทะเลทรายซีโร-อาระเบีย อายุของจารึกเหล่านี้ยังไม่แน่ชัดแต่น่าจะอยู่ประมาณ พ.ศ. 443 – 943
จารึกภาษาซาไฟติกตั้งชื่อตามสถานที่ที่พบครั้งแรกคือเอสซาฟาเมื่อ พ.ศ. 2400 บริเวณดังกล่าวเป็นทะเลทรายที่อยู่ทางตะวันออกเฉียงใต้ของดามัสกัส ประเทศซีเรีย ทางตะวันออกของประเทศจอร์แดน และทางตะวันตกเฉียงเหนือของซาอุดีอาระเบีย ตัวอย่างที่แยกออกไปพบที่ พัลมีราในซีเรีย ในเลบานอน ในวาดีฮัวราน ประเทศอิรัก และฮาอิลในภาคกลางตอนเหนือของซาอุดีอาระเบีย บริเวณที่หนาแน่นที่สุดพบในฮารัต อาช ชามะห์ ทะเลทรายทางใต้และตะวันออกจากยาเบล ดรูซ ผ่านจอร์แดนไปยังซาอุดีอาระเบีย ซึ่งพบจารึกประมาณ 30,000 ชิ้น และอาจจะมีที่ยังหาไม่พบอีกมาก
ภาษาและอักษร.
ภาษาซาไฟติกเป็นสาขาของกลุ่มภาษาเซมิติกกลางใต้ อยู่ในกลุ่มภาษาอาหรับที่ใช้เสียง h- แทนที่ ’al สำหรับคำนำหน้านามชี้เฉพาะ ซึ่งได้แก่ ภาษาซาไฟติก ภาษาลิเฮียไนต์ ภาษาทามูดิก และภาษาฮาไซติก อักษรที่ใช้เขียนภาษาซาไฟติกมี 28 ตัว มีกลุ่มของตัวอักษรสามแบบแต่เขียนในลำดับที่ต่างกัน รูปแบบในการเขียนมีหลายแบบคือแบบซาไฟติก แบบซาไฟติกเหลี่ยม และแบบซาไฟติกใต้ การเขียนมักเป็นแบบซิกแซกคือบรรทัดแรกจากซ้ายไปขวา บรรทัดต่อมาจากขวาไปซ้ายสลับไปเรื่อยๆหรือกลับกัน
ส่วนใหญ่เขียนถึงคนที่ตายไปแล้ว การสวดภาวนาหรือการปฏิบัติศาสนกิจ บางครั้งแสดงการล่าสัตว์และค่ายพักของชาวเบดูอิน
วัฒนธรรมของผู้พูดภาษาซาไฟติกเป็นที่รู้จักน้อยมาก ชาวเบดูอินในอดีตเก็บหลักฐานทางโบราณคดีไว้น้อย และการศึกษายังน้อยอยู่
อักษรเซมิติกใต้
โมเมนต์ความเฉื่อย
โมเมนต์ความเฉื่อย เป็นคุณสมบัติของวัตถุที่จะกำหนดค่าความต้านทานต่อการเปลี่ยนแปลงของความเร็วเชิงมุมรอบแกนของการหมุนของมัน มันเป็นวิธีการหมุนของวัตถุอันเป็นผลมาจากกฎการเคลื่อนที่ของนิวตัน, ซึ่งระบุว่า "วัตถุทุกชนิดจะรักษาสภาพหยุดนิ่งหรือสภาพเคลื่อนที่อย่างสม่ำเสมอเป็นเส้นตรงนอกจากจะมีแรงลัพธ์ที่มีค่าไม่เป็นศูนย์มากระทำ" ในบริบทนี้ความเฉื่อยหมายถึงความต้านทานต่อการเปลี่ยนแปลง
โมเมนต์ความเฉื่อยถูกนำไปใช้กับการขยายตัวของวัตถุซึ่งมวลเป็นข้อจำกัดในการหมุนรอบแกน มันเกิดขึ้นจากการรวมกันของมวลและเรขาคณิตในการศึกษาการเคลื่อนที่ของวัตถุอย่างต่อเนื่อง, ส่วนประกอบของอนุภาค หรือที่รู้จักกันในชื่อว่า พลศาสตร์ของวัตถุแข็งเกร็ง (Dynamics of rigid body) มันเป็นโมเมนต์ความเฉื่อยของขั้วเสาที่ดำเนินการโดยนักไต่ลวดสลิงที่ต่อต้านการหมุนและช่วยให้นักไต่ลวดรักษาความสมดุลไว้ได้
เมื่อวัตถุกำลังหมุนรอบแกน, แรงบิดจะต้องถูกนำมาใช้เพื่อเปลี่ยนโมเมนตัมเชิงมุมของมัน ปริมาณของแรงบิดที่จำเป็นสำหรับการเปลี่ยนแปลงใด ๆ ก็ตามในโมเมนตัมเชิงมุมจะเป็นสัดส่วนกับขนาดของการเปลี่ยนแปลงนั้น ๆ ค่าคงที่ของความได้สัดส่วนเป็นคุณสมบัติของวัตถุที่รวมมวลและรูปร่างของมันเข้าไว้ด้วยกัน, ที่รู้จักกันว่าเป็นโมเมนต์ความเฉื่อย ในกลศาสตร์ดั้งเดิม,
โมเมนต์ความเฉื่อย formula_1 สามารถเขียนได้ในรูปของอัตราส่วนระหว่างผลรวมของโมเมนตัมเชิงมุมระบบกับความเร็วเชิงมุมรอบแกนหมุนหลักของระบบได้ ดังนี้
ถ้าโมเมนตัมเชิงมุมของระบบมีค่าคงตัว แล้วโมเมนต์ความเฉื่อยจะมีค่าน้อยลง ในขณะที่ความเร็วเชิงมุมจะมีค่าเพิ่มขึ้น เมื่อรูปร่างของวัตถุไม่เปลี่ยนแปลง แล้วโมเมนต์ความเฉื่อยของระบบจะสามารถพิจารณาในเรื่องกฎการเคลื่อนที่ของนิวตันได้ นั่นคือโมเมนต์ความเฉื่อยจะอยู่ในรูปของอัตราส่วนระหว่างทอร์กที่มากระทำต่อระบบกับความเร่งเชิงมุมรอบแกนหมุนหลัก คือ
สำหรับระบบเพนดูลัมอย่างง่าย สามารถนิยามโมเมนต์ความเฉื่อย formula_1 ได้ในรูปของผลคูณระหว่างมวลของวัตถุ formula_5 กับกำลังสองของระยะห่าง formula_6 จากจุดหมุนถึงวัตถุ
เพราะฉะนั้น โมเมนต์ความเฉื่อยของระบบจึงขึ้นกับมวล และรูปร่างของวัตถุ รวมถึงระยะห่างจากจุดหมุนถึงมวลด้วย
เพนดูลัมอย่างง่าย.
โมเมนต์ความเฉื่อยสามารถหาได้จากเพนดูลัมอย่างง่าย เพราะมันมีความต้านทานการหมุนเนื่องจากแรงโน้มถ่วงของโลกอยู่ ในทางคณิตศาสตร์ โมเมนต์ความเฉื่อยของเพนดูลัมเป็นอัตราส่วนระหว่างทอร์กเนื่องจากแรงโน้มถ่วงกระทำรอบจุดหมุนกับความเร่งเชิงมุม สำหรับเพนดูลัมอย่างง่ายสามารถเขียนโมเมนต์ความเฉื่อย formula_1 ในรูปของผลคูณระหว่างมวลของวัตถุ formula_5 ต่อกำลังสองของระยะห่าง formula_6 จากจุดหมุนถึงวัตถุนั้น
โดยที่แรงโน้มถ่วงของโลกมากระทำต่อวัตถุของระบบเพนดูลัมอย่างง่าย แล้วทำให้เกิดทอร์ก formula_12 รอบแกนซึ่งตั้งฉากกับระนาบการหมุนของเพนดูลัม formula_13 เป็นปริมาณเวกเตอร์ คือระยะห่างจากวัตถุถึงแรงที่มากระทำ มีทิศตั้งฉากกับแรงนั้น และ formula_14 คือแรงลัพธ์ที่กระทำต่อวัตถุนั้น สำหรับ formula_15 จะเกี่ยวข้องกับความเร่งเชิงมุม formula_16 และวัตถุจะถูกจำกัดการเคลื่อนที่ให้มีลักษณะเป็นวงกลมเท่านั้น โดยที่ความเร่งในแนวการเคลื่อนที่ คือ formula_17
เมื่อ formula_19 เป็นเวกเตอร์หนึ่งหน่วย มีทิศตั้งฉากกับระนาบการเคลื่อนที่ของเพนดูลัม สำหรับ formula_20 จะปรากฏในโมเมนตัมเชิงมุมของเพนดูลัมอย่างง่าย ซึ่งคำนวณมาจากความเร็ว formula_21 ของเพนดูลัมรอบแกนหมุน โดยที่ formula_22 เป็นความเร็วเชิงมุมของวัตถุรอบจุดหมุน สามารถเขียนโมเมนตัมเชิงมุมได้เป็น
นอกจากนี้ยังสามารถหาพลังงานจลน์ของเพนดูลัมได้ ซึ่งขึ้นกับมวลและความเร็วของวัตถุ คือ
ตามปกติแล้ว โมเมนต์ความเฉื่อยของระบบคือผลรวมค่า formula_25 ของทุก ๆ วัตถุในระบบนั้น คือ
The inertia tensor.
เมทริกซ์ของความเฉื่อยสามารถอธิบายได้โดยใช้เทนเซอร์ของความเฉื่อย ซึ่งจะประกอบด้วยโมเมนต์ความเฉื่อยในระบบพิกัด 3 แกน สามารถคำนวณผลลัพธ์ในเวลาเดียวกันได้ เมทริกซ์ของความเฉื่อยถูกสร้างจากเทนเซอร์ซึ่งมี 9 องค์ประกอบ เพื่อให้ง่ายต่อการคำนวณเราจะเขียนในรูปของเมทริกซ์
เทนเซอร์ดีกรีสองหรือที่เราเรียกว่า เมทริกซ์ สำหรับ the inertia tensor แล้วเขียนในรูปเมทริกซ์ได้เป็น
เป็นเรื่องที่เข้าใจได้ไม่ยากนัก เพราะวัตถุแข็งเกร็งในทางกลศาสตร์จะถูกกำหนดอย่างชัดเจนด้วยพิกัด x y z เช่น I and I ในรูปขององค์ประกอบ inertia tensor
Principal Axes of Inertia.
พิกัดภายในวัตถุที่ทำให้เทนเซอร์ความเฉื่อยเป็นเมทริกซ์ทแยง
สำหรับวัตถุแข็งเกร็งจะมีแกนหมุนอย่างน้อยสามแกนตั้งฉากกันและกัน เรียกว่า แกนหลักของความเฉื่อย ซึ่งจะเป็นแกนที่วัตถุหมุนได้ง่ายที่สุดโมเมนตัมเชิงมุมจะมีทิศเดียวกับความเร็วเชิงมุม แกนหลักนี้อาจทับกับแกน xyz หรือไม่ทับกันก็ได้ เมื่อวัตถุแข็งเกร็งหมุนรอบแกนหลักสำคัญของความเฉื่อยแกนใดแกนหนึ่ง โมเมนตัมเชิงมุมของวัตถุเกร็งจะเท่ากับโมเมนต์ของความเฉื่อยของวัตถุรอบแกนนั้นคูณกับความเร็วเชิงมุมของวัตถุ
เราพิจารณาทิศทางของโมเมนตัมเชิงมุมและความเร็วเชิงมุม จะเห็นได้ว่า โดยทั่วไปโมเมนตัมเชิงมุมไม่จำเป็นต้องมีทิศทางในแนวเดียวกับความเร็วเชิงมุม โมเมนตัมเชิงมุมของวัตถุในกรณีทั่วไปไม่จำเป็นต้องมีทิศทางเดียวกับความเร็วเชิงมุม
วัตถุแข็งเกร็ง.
วัตถุแข็งเกร็ง (Rigid body) คือกลุ่มของอนุภาคที่มีระยะห่างระหว่างอนุภาคคงตัว อย่างไรก็ตามระยะระหว่างอนุภาคจะมีค่าคงตัวก็ต่อเมื่ออุณหภูมิมีขนาดศูนย์เคลวิน ดังนั้นที่อุณหภูมิห้อง ระยะระหว่างอนุภาคมีการเปลี่ยนแปลงตลอดเวลา เนื่องจากมีการสั่นของอนุภาคระยะที่ใช้จึงเป็นระยะเฉลี่ย หมายความว่าในการศึกษาการเคลื่อนที่ในระบบมหาภาค (macroscopic motion) จะไม่คำนึงถึงผลของระบบจุลภาค (microscopic motion) และในธรรมชาติวัตถุแข็งเกร็งจะมีความเสียรูป (deformation) เนื่องจากการเคลื่อนที่หรือการชนเกิดขึ้น ซึ่งในที่นี้ก็จะไม่คำนึงถึงเช่นเดียวกัน
จลนศาสตร์ของวัตถุแข็งเกร็ง.
ตำแหน่งเชิงเส้นและเชิงมุม &lt;br&gt;
ตำแหน่งของวัตถุแข็งเกร็ง คือตำแหน่งขององค์ประกอบของอนุภาคทั้งหมด เพื่อลดความซับซ้อนในการอธิบายของตำแหน่งดังกล่าว เราจะใช้คุณสมบัติที่วัตถุมีความแข็งเกร็ง ซึ่งทุก ๆ อนุภาคจะรักษาระยะห่างระหว่างอนุภาคอย่างเท่า ๆ กัน และถ้าหากวัตถุมีความแข็งเกร็ง อย่างน้อยจะอธิบายตำแหน่งของอนุภาค 3 อนุภาคที่ไม่เกิดการชน ซึ่งทำให้สามารถสร้างตำแหน่งของอนุภาคอื่น ๆ ทั้งหมด โดยที่ตำแหน่งของอนุภาคสามตัวที่ไม่ได้แปรเปลี่ยนตามเวลา และจะเรียบง่ายขึ้นถ้าใช้เทคนิคทางคณิตศาสตร์เข้ามาช่วย โดยมีธีการเทียบค่า ซึ่งตำแหน่งของวัตถุทั้งหมดอธิบายได้โดย &lt;br&gt;